

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

## DĖL ŠIAULIŲ MIESTO BENDROJO PLANO KOREGAVIMO TERITORIJOSE TARP TRUMPIŠKIŲ, BAČIŪNŲ, PRAMONĖS G. IR ŽELDYNŲ PLOTO BEI ŠIAULIŲ MIESTO ADMINISTRACINĖS RIBOS, LINGAILIŲ G., SKLYPO, KURIO KADASTRO NR. 2901/8001:0007, IR BAČIŪNŲ G. ORGANIZAVIMO

2022 m. sausio ...... d. Nr. A-.......

Šiauliai

Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 131, 136, 139 ir 141 punktais bei atsižvelgdamas į 2016 m. sausio 6 d. Šiaulių miesto savivaldybės administracijos direktoriaus įsakymą Nr. A-13 „Dėl Šiaulių miesto bendrojo plano sprendinių įgyvendinimo stebėsenos ataskaitos patvirtinimo“:

1. O r g a n i z u o j u Šiaulių miesto bendrojo plano, patvirtinto Šiaulių miesto savivaldybės tarybos 2009 m. sausio 29 d. sprendimu Nr. T-1 „Dėl Šiaulių miesto bendrojo plano patvirtinimo“, sprendinių koregavimą teritorijose tarp Trumpiškių, Bačiūnų, Pramonės g. ir želdynų ploto bei Šiaulių miesto administracinės ribos, Lingailių g., sklypo, kurio kadastro Nr. 2901/8001:0007, ir Bačiūnų g.

2. N u s t a t a u, kad Bendrasis planas koreguojamas nekeičiant galiojančio Šiaulių miesto savivaldybės teritorijos bendrojo plano tikslo – Šiaulių miesto bendrojo plano – teritorijų kompleksinio planavimo dokumento teritorijos erdvinio vystymo politikai, teritorijos naudojimo ir apsaugos prioritetams bei svarbiausioms tvarkymo priemonėms nustatyti parengimas.

3. T v i r t i n u Šiaulių miesto bendrojo plano koregavimo darbų programą (pridedama).

4. N u s t a t a u, kad koreguojant Šiaulių miesto bendrąjį planą, būtina vadovautis koregavimo uždaviniais, nurodytais šio įsakymo 3 punktu patvirtintoje Šiaulių miesto bendrojo plano koregavimo darbų programoje.

Administracijos direktorius Antanas Bartulis